CELEX: 62015TN0164
Language: lt
Date: 2015-03-31 00:00:00
Title: Byla T-164/15: 2015 m. kovo 31 d. pareikštas ieškinys byloje European Dynamics Luxembourg ir Evropaïki Dynamiki/Parlamentas

13.7.2015   
            
            
               LT
            
            
               Europos Sąjungos oficialusis leidinys
            
            
               C 228/17
            
         2015 m. kovo 31 d. pareikštas ieškinys byloje European Dynamics Luxembourg ir Evropaïki Dynamiki/Parlamentas
   
   (Byla T-164/15)
   (2015/C 228/21)
   Proceso kalba: graikų
   
      Šalys
   
   
      Ieškovės: European Dynamics Luxembourg SA (Liuksemburgas, Liuksemburgas), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atėnai, Graikija), atstovaujamos advokatų I. Ampazis ir M. Sfyri
   
      Atsakovas: Europos Parlamentas
   
      Reikalavimai
   
   Ieškovės Bendrojo Teismo prašo:
   
               —
            
            
               panaikinti Europos Parlamento sprendimą, apie kurį ieškovėms pranešta 2015 m. vasario 13 d raštu D (2015) 7680, kuriuo ieškovių pasiūlymas buvo klasifikuotas trečioje pozicijoje vienoje iš aštuonių atskirų dalių, konkrečiai kalbant 3 dalyje, vykstant viešojo pirkimo procedūrai 2014/S 066- 111912 PE/ITEC ITS14 – External provision of IT services“,
            
         
               —
            
            
               nurodyti Parlamentui atlyginti ieškovių patirtą žalą dėl prarastos galimybės būti klasifikuotoms pagrindų sutarties ITS14 3 dalies pirmoje pozicijoje, kurią ieškovės įvertino ex aequo et bono milijonu penkiais šimtais tūkstančių eurų (1 5 00  000 eurų) su palūkanomis, skaičiuotinomis nuo sprendimo priėmimo, ar kitomis Bendrojo Teismo nustatytomis sumomis, ir
            
         
               —
            
            
               priteisti iš Parlamento visas ieškovių patirtas išlaidas.
            
         
      Ieškinio pagrindai ir pagrindiniai argumentai
   
   Ieškovių teigimu, skundžiamas sprendimas turi būti panaikintas pagal SESV 263 straipsnį, nes Parlamentas pažeidė:
   
               1.
            
            
               pareigą motyvuoti, nes nepakankamai motyvavo techninio pasiūlymo, su kuriuo ieškovės dalyvavo ginčijamame konkurse, vertinimą ir joms nepateikė finansinės informacijos, susijusios su nugalėjusių konsorciumų pasiūlymais,
            
         
               2.
            
            
               sutarties dokumentų (specifikacijų ir papildomų nurodymų) nuostatas, kurias priėmė pats, nes vertindamas ekonominius dalyvių pasiūlymus taikė kitokį nei šiuose dokumentuose nustatytas skaičiavimo metodą, ir
            
         
               3.
            
            
               sutarties dokumentų ir Sąjungos teisės nuostatas, nes vengė nustatyti ir išnagrinėti neįprastai mažos kainos pasiūlymų klausimą.